CELEX: 32012D0740
Language: fi
Date: 2012-11-29 00:00:00
Title: 2012/740/EU: Komission täytäntöönpanopäätös, annettu 29 päivänä marraskuuta 2012 , terveys- ja kuluttaja-asioiden toimeenpanoviraston perustamisesta neuvoston asetuksen (EY) N:o 58/2003 mukaisesti tehdyn neuvoston päätöksen 2004/858/EY, sellaisena kuin se on muutettuna päätöksellä 2008/544/EY, muuttamisesta

1.12.2012   
            
            
               FI
            
            
               Euroopan unionin virallinen lehti
            
            
               L 331/50
            
         KOMISSION TÄYTÄNTÖÖNPANOPÄÄTÖS,
   annettu 29 päivänä marraskuuta 2012,
   terveys- ja kuluttaja-asioiden toimeenpanoviraston perustamisesta neuvoston asetuksen (EY) N:o 58/2003 mukaisesti tehdyn neuvoston päätöksen 2004/858/EY, sellaisena kuin se on muutettuna päätöksellä 2008/544/EY, muuttamisesta
   (2012/740/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Kansanterveysalan toimintaohjelman toimeenpanovirasto perustettiin komission päätöksellä 2004/858/EY (2) hallinnoimaan yhteisön kansanterveysalan toimintaohjelmaa 2003–2008, joka hyväksyttiin Euroopan parlamentin ja neuvoston päätöksellä N:o 1786/2002/EY (3). Päätöksen 2004/858/EY mukaan toimeenpanovirasto toimii 31 päivään joulukuuta 2010 saakka, jotta se voi panna täytäntöön kansanterveysalan toimintaohjelman 2003–2008 nojalla allekirjoitetut sopimukset ja avustukset.
            
         
               (2)
            
            
               Kansanterveysalan toimintaohjelman toimeenpanovirasto muutettiin komission päätöksellä 2008/544/EY (4) terveys- ja kuluttaja-asioiden toimeenpanovirastoksi ja sen toimintajaksoa jatkettiin vuoteen 2015. Suoritettu kustannus-hyötyanalyysi huomioon ottaen, ja jotta tiettyjen yhteisön ohjelmien tavoitteisiin päästäisiin tehokkaammin, toimeenpanoviraston vastuulle annettiin päätöksellä 2008/544/EY seuraavien yhteisön ohjelmien ja toimien toteuttaminen: kansanterveysalan toimintaohjelma 2003–2008, Euroopan parlamentin ja neuvoston päätöksellä 1350/2007/EY (5) hyväksytty kansanterveysalan toimintaohjelma 2008–2013, Euroopan parlamentin ja neuvoston päätöksellä 1926/2006/EY (6) hyväksytty kuluttajaohjelma 2007–2013 sekä Euroopan parlamentin ja neuvoston asetuksen (EY) N:o 882/2004 (7) ja kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (8) kattamat elintarviketurvallisuutta koskevat koulutustoimenpiteet.
            
         
               (3)
            
            
               Kun otetaan huomioon toimeenpanoviraston hankkima asiantuntemus, on aiheellista antaa sen hallinnoitavaksi tiettyjä toimenpiteitä, jotka ovat samanlaisia kuin sen jo hallinnoimat elintarviketurvallisuutta koskevat koulutustoimenpiteet, ja etenkin laajentaa toimeenpanoviraston toiminta-alaa Euroopan unionin jäsenvaltioiden ulkopuolisiin koulutustoimenpiteisiin. Näin ollen on syytä antaa toimeenpanoviraston tehtäväksi vuoden 2012 työohjelman hyväksymistä koskevan komission päätöksen C(2012) 1548, joka toimii rahoituspäätöksenä hankkeille, joita toteutetaan ulkoisten kauppasuhteiden alalla, Euroopan unionin ulkopuolisten maiden markkinoille pääsy mukaan luettuna, sekä kehitysyhteistyön rahoitusvälineen perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1905/2006 (9) 22 artiklan 1 ja 3 kohdan kattamien elintarviketurvallisuutta koskevien koulutustoimenpiteiden hallinnointi.
            
         
               (4)
            
            
               Lisäksi on syytä antaa toimeenpanoviraston tehtäväksi kuluttajien edustusta standardoinnissa yhteensovittavan eurooppalaisen yhdistyksen (paremmin tunnettu lyhenteellä ANEC) kanssa tehdyn sopimuksen hallinnointi, josta säädetään eurooppalaisesta standardoinnista annetussa Euroopan parlamentin ja neuvoston asetuksessa, jolla myös muutetaan henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annettua neuvoston direktiiviä 89/686/ETY (10), siviilikäyttöön tarkoitettujen räjähdystarvikkeiden markkinoille saattamista ja valvontaa koskevien säännösten yhdenmukaistamisesta 5 päivänä huhtikuuta 1993 annettua neuvoston direktiiviä 93/15/ETY (11) samoin kuin räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä 23 päivänä maaliskuuta 1994 annettua Euroopan parlamentin ja neuvoston direktiiviä 94/9/EY (12), huviveneitä koskevien jäsenvaltioiden lakien, asetusten ja hallinnollisten määräysten lähentämisestä 16 päivänä kesäkuuta 1994 annettua Euroopan parlamentin ja neuvoston direktiiviä 94/25/EY (13), jäsenvaltioiden hissejä koskevan lainsäädännön lähentämisestä 29 päivänä kesäkuuta 1995 annettua Euroopan parlamentin ja neuvoston direktiiviä 95/16/EY (14), painelaitteita koskevan jäsenvaltioiden lainsäädännön lähentämisestä 29 päivänä toukokuuta 1997 annettua Euroopan parlamentin ja neuvoston direktiiviä 97/23/EY (15), teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annettua Euroopan parlamentin ja neuvoston direktiiviä 98/34/EY (16), mittauslaitteista 31 päivänä maaliskuuta 2004 annettua Euroopan parlamentin ja neuvoston direktiiviä 2004/22/EY (17), pyroteknisten tuotteiden markkinoille saattamisesta 23 päivänä toukokuuta 2007 annettua Euroopan parlamentin ja neuvoston direktiiviä 2007/23/EY (18), yksinkertaisista paineastioista 16 päivänä syyskuuta 2009 annettua Euroopan parlamentin ja neuvoston direktiiviä 2009/105/EY (19) ja muista kuin itsetoimivista vaaoista 23 päivänä huhtikuuta 2009 annettua Euroopan parlamentin ja neuvoston direktiiviä 2009/23/EY (20).
            
         
               (5)
            
            
               Sen vuoksi päätöstä 2004/858/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat toimeenpanovirastojen komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2004/858/EY seuraavasti:
   
               1)
            
            
               Korvataan 4 artiklan 1 kohdan ensimmäinen virke seuraavasti:
               ”1.   Virasto on vastuussa seuraavien täytäntöönpanotehtävien suorittamisesta toisen kansanterveysalan toimintaohjelman 2008–2013, joka hyväksyttiin Euroopan parlamentin ja neuvoston päätöksellä 1350/2007/EY (21), kuluttajaohjelman 2007–2013, joka hyväksyttiin Euroopan parlamentin ja neuvoston päätöksellä 1926/2006/EY (22), eurooppalaisesta standardoinnista annetun Euroopan parlamentin ja neuvoston asetuksen sekä Euroopan parlamentin ja neuvoston asetuksen (EY) N:o 882/2004 (23), neuvoston direktiivin 2000/29/EY (24), päätöksen C(2012) 1548 ja Euroopan parlamentin ja neuvoston asetuksen (EY) N:o 1905/2006 (25) kattamien elintarviketurvallisuutta koskevien koulutustoimenpiteiden hallinnoimiseksi:
            
         
               2)
            
            
               Korvataan 6 artikla seuraavasti:
               ”6 artikla
               Avustukset
               Virasto saa avustuksia, jotka otetaan Euroopan yhteisöjen yleiseen talousarvioon toiselle kansanterveysalan toimintaohjelmalle 2008–2013, joka hyväksyttiin päätöksellä 1350/2007/EY, kuluttajaohjelmalle 2007–2013, joka hyväksyttiin päätöksellä 1926/2006/EY, eurooppalaista standardointia koskevalle Euroopan parlamentin ja neuvoston asetukselle sekä asetuksen (EY) N:o 882/2004, direktiivin 2000/29/EY, päätöksen C(2012) 1548 ja asetuksen (EY) N:o 1905/2006 kattamille elintarviketurvallisuutta koskeville koulutustoimenpiteille osoitetuista varoista.”
            
         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 29 päivänä marraskuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 11, 16.1.2003, s. 1.
   
      (2)  EUVL L 369, 16.12.2004, s. 73.
   
      (3)  EYVL L 271, 9.10.2002, s. 1.
   
      (4)  EUVL L 173, 3.7.2008, s. 27.
   
      (5)  EUVL L 301, 20.11.2007, s. 3.
   
      (6)  EUVL L 404, 30.12.2006, s. 39.
   
      (7)  EUVL L 165, 30.4.2004, s. 1.
   
      (8)  EYVL L 169, 10.7.2000, s. 1.
   
      (9)  EUVL L 378, 27.12.2006, s. 41.
   
      (10)  EYVL L 399, 30.12.1989, s. 18.
   
      (11)  EYVL L 121, 15.5.1993, s. 20.
   
      (12)  EYVL L 100, 19.4.1994, s. 1.
   
      (13)  EYVL L 164, 30.6.1994, s. 15.
   
      (14)  EYVL L 213, 7.9.1995, s. 1.
   
      (15)  EYVL L 181, 9.7.1997, s. 1.
   
      (16)  EYVL L 204, 21.7.1998, s. 37.
   
      (17)  EUVL L 135, 30.4.2004, s. 1.
   
      (18)  EUVL L 154, 14.6.2007, s. 1.
   
      (19)  EUVL L 264, 8.10.2009, s. 12.
   
      (20)  EUVL L 122, 16.5.2009, s. 6.
   
      (21)  EUVL L 301, 20.11.2007, s. 3.
   
      (22)  EUVL L 404, 30.12.2006, s. 39.
   
      (23)  EUVL L 165, 30.4.2004, s. 1.
   
      (24)  EYVL L 169, 10.7.2000, s. 1.
   
      (25)  EUVL L 378, 27.12.2006, s. 41.”